
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
15. seje upravnega odbora Ribiške zveze Slovenije
Seja je potekala 12. decembra 2019 ob 16:00 uri v prostorih gostilne Maček, Sp. Gameljne 28, 1211 Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Igor KLOBOVES, Bojan JAVORNIK Marko LIPOVŽ, Zoran MARKO, Branko NOVAK, Peter SOLAR, Marko KRANJC (po pooblastilu Aleša Mezka), Djordje VUČKOVIĆ, Branko ZELIČ.

	-  nadzorni odbor:
	Drago ŠKERGET.

	-  strokovna služba RZS:
	mag. Igor MILIČIĆ.

	-  vabljeni: 
	/

	Opravičili odsotnost:
	

	-  člani UO RZS:
	/

	
	



Sejo je vodil predsednik Miroslav Žaberl. Od desetih je bilo prisotnih deset članov UO. Seja je bila sklepčna. 

Predlagan je bil sledeči dnevni red, pod točko razno sta bili dodani informaciji o dogajanju v RD Radgona in sestanku predstavnikov RZS s predstavniki ZŠIS –POK. 
1. Pregled zapisnika 14. seje UO RZS.  
2. Pregled zapisnikov komisij: 
2.1. zapisnik 5. seje  DMR,
2.2. zapisnik 4. seje URS 
3 Poročilo delovne skupine UO RZS  za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.
4. Obravnavanje predloga uredniške politike glasila Ribič in cenika oglasov in avtorskih honorarjev.
5. Poročilo izbirne komisije za  pregled ponudb za tiskanje glasila Ribič v letih 2020 in 2021.
6. Obravnava kadrovskih zadev in plačnih razmerij v strokovni službi RZS: 
6.1. odgovorni urednik
6.2. poslovni tajnik 
6.3. računovodja
6.4. plače zaposlenih v strokovni službi RZS 
7. Razpis nadomestnih volitev za člana UO RZS.  
8. Pregled porabe sredstev za obdobje januar - november 2019.  
9. Razno:
- informacije z zasedanj RZS v novembru 2019:
  zasedanje SŠRAJ – Šimuni 7.11.,
  zasedanje RAJP- Kostolac 14.11.,
  zasedanje  ARGEFA – Schaffhausen 21.11.,
  EAA RecFish Forum – Strasbourg 26.11., 
- odgovor MKGP glede pobude za odpravo prepovedi rabe mrež za shranjevanje rib v prostočasnem ribolovu,
- informacija o  aktivnostih NVOTZ glede problematike Sklada kmetijskih zemljišč in prenosu predsedovanje skupini na Zvezo tabornikov Slovenije,
- dogovor o posvetu s predsedniki RD
- informacija: sestanek  RZS – Združenje društev MHE Slovenije z 15.5. 2019, (zapisnik Združenja prejet 26.10.2019),
- informacija usposabljanje vodstev RD o pridobivanju razpisnih sredstev, 
- informacija:  dogajanje v RD Radgona - dopolnitev d. reda.
- informacija: sestanek predstavnikov RZS z predstavniki ZŠIS –POK - dopolnitev d. reda.

Dopolnjen dnevni red je bil sprejet soglasno. 


AD 1

Pregled zapisnika 14. seje UO RZS.
 
Zapisnik so člani prejeli v elektronski obliki. Sekretar RZS mag. Igor Miličić poda poročilo o sklepih , ki so v realizaciji ( sklepi 5,6, in 10) in da bosta dva od teh sklepov realizirana na tej seji.  Pripomb na zapisnik pretekle seje ni bilo.
Sprejet je bil:

Sklep 1: Prisotni člani UO RZS na zapis 14. redne seje UO RZS nimajo pripomb in ga potrjujejo soglasno. Potrjujejo tudi poročilo o realizaciji sklepov.

AD 2

2. Pregled zapisnikov komisij: 
2.1. zapisnik 5. seje  DMR 
2.2. zapisnik 4. seje URS 
Predsednika komisij M. Lipovž in I. Kloboves sta podala kratki poročili o sklepih, ki so jih sprejeli na teh sestankih.  Razprave na vsebino obeh zapisnikov ni bilo.

Sprejeta sta bila:
Sklep 2: UO potrjuje zapisnike naslednjih delovnih teles: DMR z dat. 21. 11. ter URS z dat. 2. 12. Sklep 3: Sekretar RZS navedene zapisnike pošlje v objavo na spletno stran RZS. 

AD 3

Poročilo delovne skupine UO RZS  za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.
Poročilo je bilo podano v gradivu za sejo, predsednik RZS dr. M. Žaberl  je podal kratek oris dela delovne skupine. Kljub trajanju priprave je izrazil zadovoljstvo z dokončanjem pripravljene analize. Predsednik delovne skupine I. Kloboves je povzel glavne zaključke analize in se zahvalil članoma skupine E. Dolencu in B. Zagožnu za njun prispevek. Razprava je potekala po posamičnih sklepih analize.
Povzetek razprave: Predsednik RZS je izrazil dve pripombi; primerljivost gibanja stroškov avtorskih honorarjev ni najbolj korektna, saj se je v preteklosti ta strošek dvignil predvsem zaradi povečanja števila strani glasila in zaradi drastično višjih prispevkov za brezposelne avtorje člankov. Korekten tudi ni strošek za delo odgovornega urednika, saj je v zadnjem kvartalu vračunana tudi njegova odpravnina. Posledično to pomeni tudi nižji znesek morebitnega prihranka v prihodnosti. Analiza je med ostalim pokazala, da uredniku ostaja višek ur, zato je predsednik RZS izpostavil še predvideno zadolžitev urednika na področju dela odnosov z javnostmi, kar do sedaj pogreša. Člani UO so razpravljali o realnosti predlagane višine odstotka avtorskih prispevkov ogovornega urednika. Člani UO so se strinjali, da je delovna skupina strokovno opravila svoje delo, zato naj se predlogi delovne skupine sprejmejo, po šestmesečnem spremljanju pa po potrebi korigirajo. 

Člani UO so po razpravi sprejeli:
Sklep  4: UO se je seznanil z vsebino analize in s predlogi organizacijskih, finančnih in kadrovskih ukrepov na področju izdajanja glasila in ureditve spletne strani RZS in jih soglasno potrjuje. Hkrati izreka članom skupine pohvalo za opravljeno delo. 
Sklep 5:  UO RZS zadolžuje uredniški odbor, sekretarja RZS in predsednika RZS za spremljanje realizacije predlogov analize in da o njej po preteku šestih mesecev poročajo na redni seji UO RZS.

AD 4

Obravnavanje predloga uredniške politike glasila Ribič in cenika oglasov in avtorskih honorarjev.
[bookmark: _GoBack]Predlog je bil podan pisno v gradivu za sejo. Za sejo je v.d. odg. urednice N. Božičnik podala pripombo glede na predlagan znesek honorarja za znak, saj bi potem vest v glasilu postala premalo honorirana. 

Po razpravi je bil sprejet  
Sklep 6: UO se je seznanil s predlogom Uredniške politike glasila Ribič ter s predlogom cenika oglasov in avtorskih honorarjev kot ga je predlagala delovna skupina in vse predloge soglasno potrjuje.

AD 5
Poročilo izbirne komisije za  pregled ponudb za tiskanje glasila Ribič v letih 2020 in 2021. 
Povzetek razprave: poročilo je bilo članom UO podano pisno, poročilo je povzel predsednik izbirne komisije I. Kloboves. Dosedanji zunanji sodelavec J. Koščak se je odločil, da zaradi starosti ne more več pomagati pri tehničnem prelomu strani redne številke glasila. Predsednik RZS je povedal, da je obstaja možnost sklenitve pogodbe za tiskanje glasila za štiri leta z že vključeno celostno tehnično postavitvijo tekoče številke o čemer je govoril in se uskladil s tiskarjem. S tem bi tudi privarčevali določen del sredstev. Člani UO so razpravljali tudi o vprašanju elektronske oblike glasila Ribič. Predsednik pričakuje od uredniškega odbora in strokovne službe RZS, da čim prej pripravita ustrezno tehnično rešitev za prehod na računalniško verzijo glasila. 

Po razpravi je bil sprejet
Sklep 7: UO se je seznanil s sklepom izbirne komisije za pregled ponudb tiskanja glasila Ribič. UO RZS potrjuje izbor tiskarne Schwarzprint in nalaga predsedniku RZS sklenitev pogodbe z izbranim ponudnikom za tiskanje glasila v letih 2020 do 2024 z dodatno obligacijo tiskarja za tehnično postavitev glasila. 


AD 6

Obravnava kadrovskih zadev in plačnih razmerij v strokovni službi RZS. 
Gradivo za to točko d. reda  je bilo zaradi osebnih podatkov članom UO razdeljeno neposredno na seji. 

6.1. Odgovorni urednik.
Povzetek: oceno poskusne dobe je povzel predsednik RZS, ki  ugotavlja, da je N. Božičnik po upokojitvi predhodnika, brez težav prevzela izdajanje številk glasila. Tako člani komisije za oceno poskusne dobe kot  uredniški odbor sta glede njenega dela izdala pozitivni mnenji. M. Žaberl razume predlog predsednika NO RZS D. Škergeta o javnem razpisu za delovno mesto, a ostaja pri svojem mnenju o zaposlitvi delavke brez dodatnega javnega razpisa.
Sprejet je bil 
Sklep 8: UO RZS soglasno potrjuje predlog, da se na delovno mesto odgovorne urednice se s 01. 01. 2020 z izhodiščnim količnikom 4,40 sklene delovno razmerje za nedoločen čas z delavko Nuško Božičnik.

6.2. Poslovni tajnik.
Ocena komisije za poskusno dobo delavke A. Todorović je pozitivna, delavka je relativno hitro in samostojno izvaja dela poslovne tajnice RZS, bistvenih pritožb na njeno delo ni bilo. Na prošnjo delavke je predsednik RZS z njo opravil razgovor glede njene skrbi o vprašanju prenosa delovnih nalog z del. mesta računovodja in s tem povezanim obsegom dela. Dogovorila sta se, da predsednik na seji UO predstavi delavkin predlog o podaljšanju pogodbe za določen čas do konca marca 2020. 
Sprejet je bil
Sklep 9: UO RZS soglasno potrjuje predlog, da se za delavno mesto poslovni tajnik sklene delovno razmerje za določen čas od 18. 12. 2019 do 31. 03. 2020 z izhodiščnim količnikom 4,00 z delavko Anito Todorović. 

6.3. Računovodja.
V gradivu sta bila članom UO predstavljena odpoved delovnega razmerja delavke Ivice Susman zaradi upokojitve in njena ponudba za opravljanje računovodskih del v obdobju januar - marec 2020. Člani UO so tudi prejeli v pisni obliki še opis delovnih procesov in nalog na d. mestu računovodja (analiza d. skupine iz 2012) in dve primerjalni ponudbi za računovodske storitve. Predsednik RZS je povzel, da je namen te ponudbe, zaključiti poslovno leto do seje skupščine RZS, v obdobju po tem pa delavka ne bi več opravljala delovnih nalog povezanih s tekmovalci. Predsednik je naslovil problematiko dela s tekmovalci glede  delovne naloge in povzel, da predlaga članom UO odločitev o razpisu za delovno mesto računovodja za nedoločen čas. Glede na zaključke analize delovnih procesov iz 2012 računovodja nima zapolnjenega polnega delovnega časa zgolj z računovodskimi deli zaradi česar je računovodkinja dobila dodatne zadolžitve na področju dela s tekmovalno dejavnostjo. V razpravi so prisotni člani razpravljali o prednostih in slabostih ohranitve delovnega mesta oz. najetja zunanjega ponudnika računovodskih storitev glede na njihove poklicne in druge izkušnje. 

Po razpravi so člani UO sprejeli
Sklep 10:  UO RZS potrjuje predlog, da se za delovno mesto računovodja, sklene pogodba z Ivico Susman za opravljanje računovodskih del in taksativno naštetih nalog na področju tekmovalne dejavnosti za čas od 25. 12. do 25. 3. 2020, za kar se ji izplača nagrada v višini 800,00 EUR mesečno.
Sklep 11:  UO RZS z enim glasom proti nalaga predsedniku in strokovni službi RZS, da se v času do 25. 3. 2020 objavi razpis in opravi izbirni postopek za zasedbo delovnega mesta računovodje, ki poleg računovodskih nalog opravlja tudi naloge na področju tekmovalne dejavnosti.
Sklep 12: v primeru neustreznosti novega računovodje, UO nalaga predsedniku RZS, da se z Ivico Susman dogovori ali je pripravljena opravljati delo (računovodske naloge in naloge na področju tekmovalne dejavnosti) po 31. 3. za isto ceno.   

6.4. Plače zaposlenih v strokovni službi RZS. 
V gradivu so člani UO prejeli razpredelnico s podatki zatečenega stanja plač delavcev strokovne službe  ter s tremi predlogi povišanja osnovnega količnika plač za 9%, 12% in 15% odstotkov. V razpravi so se prisotni strinjali, da je povišanje osnove potrebno zaradi višanja povprečne plače v RS za obdobje zadnjih petih let, zaradi višanja zneska minimalne plače v državi kot tudi zaradi pozitivnega dejstva, da se je število članstva v RD povišalo, kar omogoča predlog zvišanja plač. Predsednik RZS predlaga predlog povišanja osnovnega količnika za 12%, kar bi na letni ravni bremenilo proračun RZS v skupnem znesku pod 10 000 EUR. Prisotni člani se strinjajo, da predlog povišanja osnovnega količnika za 9% ne pokrije predvidenega višanja minimalne plače v prihodnosti.

Sklep 13: UO RZS predlaga skupščini RZS, da se za 12% poviša osnovo za obračun osnovne plače delavca za količnik I. za najmanj zahtevna dela iz sedanje vrednosti 280,00 EUR bruto na 313,60 EUR bruto. 

AD 7

Razpis nadomestnih volitev za člana UO RZS 
Predlogi sklepov so bili predstavljeni v gradivu, obrazložil jih je predsednik RZS.  

Po kratki predstavitvi so člani UO sprejeli : 
Sklep 14: Razpišejo se nadomestne volitve za člana Upravnega odbora RZS z območja Gorenjske.
Sklep 15: Kandidacijsko komisijo sestavljajo: - Peter Solar, predsednik, Branko Novak – član in Zoran Marko – član;
Sklep 16:  Rok za vložitev kandidatur je od 15.01.2020 do vključno 15.02.2020;
Sklep 17: Predvideni datum volitev je predvideni datum seje Skupščine RZS - 27.03.2020.


AD 8

Pregled porabe sredstev za obdobje januar - november 2019.
Pregled porabe je bil predstavljen pisno, predsednik RZS je izpostavil, da smo kot zveza bili v splošnem racionalni. Glede na ostanek sredstev predlaga predsednik članom odbora namensko rezervacijo sredstev za naslednji dve leti in sicer za sredstva za prihajajočo 140. letnico zveze, kjer organizacijski odbor predvideva postopno porabo sredstev za vnaprej planirane obveznosti in za tekmovalno dejavnost, kjer se za udeležbo na mladinskih prvenstvih planira postopno trošenje sredstev.

Po razpravi so člani sprejeli: 
Sklep 18: UO RZS se je seznanil s pregledom porabe sredstev za obdobje januar-november 2019 in ga potrjuje. 
Sklep 19 : UO potrjuje rezervacije finančnih sredstev  v višini 10.000,00 eur za leto 2020 in 2021 zaradi  priprave in izvedbe 140. letnice obstoja RZS.
Sklep 20: UO potrjuje rezervacijo sredstev v višini 5.000,00 eur za leto 2020 in 2021 za sodelovanje tekmovalcev državnih reprezentanc na mednarodnih ribiških tekmovanjih.




AD 9

Razno:
- informacije z zasedanj RZS v novembru 2019  zasedanje SŠRAJ – Šimuni, zasedanje RAJP- Kostolac, zasedanje ARGEFA – Schaffhausen 21.11. ter  EAA RecFish Forum – Strasbourg.
Pisna in ustna poročila o zasedanjih so člani odbora sprejeli brez vsebinskih pripomb.  
- odgovor MKGP glede pobude za odpravo prepovedi rabe mrež za shranjevanje rib v prostočasnem ribolovu.
	 Člani UO so se seznanili z negativnim dogovorom MKGP na pobudo RZS. Glede problema prijave ribiške inšpekcije v RD Straža Sava in dopisi predsednika RD na tekmovalno komisijo, bo komisija pripravila osnutek uradnega odgovora, ki ga pregleda še pravna komisija. 
- informacija o  aktivnostih NVOTZ glede problematike Sklada kmetijskih zemljišč in prenosu predsedovanje skupini na Zvezo tabornikov Slovenije.
Člani UO so se seznanili z vsebino in stanjem aktivnosti skupine nevladnih organizacij, glede pravnega varovanja svoje legalno kupljene lastnine; čakamo na odgovor države. Za RD in druga društva je edina možnost razreševanje po sodni poti. 
- dogovor o posvetu s predsedniki RD - februar 2020.
Posvet bo izveden konec januarja ali v prvi polovici februarja. Teme posveta bo stanje priprave novih RGN, zato bo na posvet povabljen direktor ZZRS z ekipo.  Na posvetu bo kot v preteklosti izpostavljeno stanje mladih v RD in vprašanje glede usposabljanj tako vodstev RD kot posameznikov (ribiški inštruktorji). Članom UO se pošlje osnutek vabila v morebitne pripombe.
- informacija: sestanek  RZS – Združenje društev MHE Slovenije z 15. 5. 2019. 
Člani UO so se seznanili z vsebino razgovora; prevladujejo različna mnenja ene in druge organizacije o vplivu MHE na ribje populacije.  
- informacija usposabljanje vodstev RD o pridobivanju razpisnih sredstev.
	Usposabljanje je bilo eno bolj kvalitetnih in uspešno izvedeno, oba dela predavanja sta bila zanimiva, posebej je bilo za slušatelje odlična nadgradnja teoretičnega dela predavanje B. Levaia iz RD Črnomelj o konkretnem primeru pridobitve sredstev. V razpravi je P. Solar izpostavil problematiko premajhnega črpanja denarja in ne-vključenosti RD in RZS v programe in spremljanje projektov Ribiškega sklada MKGP in v Odboru za spremljanje dejavnosti tega sklada. Predlaga nadaljnje usposabljanje oz. pridobitev informacij za RD.
- informacija:  dogajanje v RD Radgona. 
	Problem je nastal zaradi namere TE Apače po odcepitvi od RD Radgona in ustanovitvi samostojne RD. Primer je obravnavala tudi komisija za pravna vprašanja RZS, predstavil pa predsednik komisije P. Solar. Izpostavil je problem ustanavljanja novih ribiških družin v povezavi z morebitnim drobljenjem ribiških okolišev in ribiškim upravljanjem in na problem neusklajenosti statutarnih določil RD Radgona z Zakonom o društvih. Več pomoči bi pričakoval tudi od območnega predstavnika UO in prav pri tem problemu se vidi pomanjkanje morebitne pomoči območnega združenja (ZRD), ki je bilo pred leti ukinjeno.
- informacija: sestanek predstavnikov RZS z predstavniki ZŠIS –POK.
B. Zelič je podal ustno informacijo o vsebini sestanka, izpostavil je problem dialoga z predstavniki invalidskih društev. Glede predloga kandidature za izvedbo organizacije svetovnega  prvenstva za disciplino U-15-20-25, katerega organizacijo je za leto 2021 dobila RZS,  B. Zelič in I. Miličić pripravita notranji razpis /specifikacijo elementov za pošiljanje zainteresiranim RD. Po prejemu kandidatur bo UO na predlog TK določil izvajalca.
- vprašanja izplačevanja nagrad zaslužnim članom RD - vprašanje Marko Kranjc. 
Večina RD zastopa stališče da se nagrad zaslužnim članom RD ne izplačuje.
- primer ribnika Tivoli - vprašanje I. Kloboves. 
Poziv ustavnega sodišča na izjasnitev o primeru do roka 31.12; RZS ocenjuje da smo vsebinski odgovor že opredelili v preteklih dopisih, osnovno vprašanje pa je pravno: ali lahko občina posega v ribiške okoliše. Pri odgovorih na vsebinska vprašanja po potrebi sodeluje RD Barje.

Vsi sklepi so bili sprejeti soglasno, razen tam kjer je to posebej navedeno. Seja je bila končana ob 19:00 uri. 

	
zapisal:
	

	mag. Igor MILIČIĆ
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL






Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

